
	Comisia pentru agricultură, silvicultură,

 industrie alimentară şi servicii  specifice
Bucureşti, 30.03.2015
                  Nr.4c-4/180


	Comisia pentru administraţie publică şi amenajarea teritoriului

Bucureşti, 30.03.2015 
                Nr.4c-6/126             


RAPORT COMUN
asupra proiectului de Lege pentru modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru administraţie publică şi amenajarea teritoriului au fost sesizate spre dezbatere pe fond cu proiectul de Lege pentru modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura, transmis cu adresa nr.PL.x 165 din 7 aprilie 2014 şi înregistrat sub  nr.4c-4/179/08.04.2014, respectiv nr.4c-6/126/08.04.2014. 
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.2 din Regulamentul Camerei Deputaţilor, republicat este de competenţa decizională a Camerei Deputaţilor.
Senatul, în calitate de primă cameră sesizată, a adoptat proiectul de lege în şedinţa din 31 martie 2014.
Consiliul Legislativ, prin avizul nr.1190/29.10.2013, avizează favorabil proiectul de lege sus menţionat.

Proiectul de lege are ca obiect de reglementare modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura, aprobată cu modificări şi completări prin Legea nr.317/2009, cu modificările şi completările ulterioare. 
În conformitate cu prevederile art.61 şi art.63 din Regulamentul Camerei Deputaţilor, republicat, membrii Comisiei pentru agricultură, silvicultură, industrie alimentară şi servicii specifice au examinat proiectul de lege în şedinţa din 24 martie 2015 iar membrii Comisiei pentru administraţie publică şi amenajarea teritoriului în şedinţa din 17 septembrie 2014. 
La dezbaterea propunerii legislative a participat ca invitat, la şedinţa Comisiei pentru agricultură, în conformitate cu prevederile art.54 şi 55 din Regulamentul Camerei Deputaţilor, republicat, domnul Dan Popescu, secretar de stat în cadrul Ministerului Mediului, Apelor şi Pădurilor. 

La lucrările Comisiei pentru agricultură, silvicultură, industrie alimentară şi servicii specifice au fost prezenţi 34 deputaţi, din totalul de 37 de membri ai Comisiei iar la lucrările Comisiei pentru administraţie publică şi amenajarea teritoriului au fost prezenţi 20 deputaţi, din totalul de 24 membri ai Comisiei
În urma dezbaterilor, membrii Comisiei pentru agricultură, cu majoritate de voturi, (înregistrându-se un vot împotrivă şi o abţinere), iar membrii Comisiei pentru administraţie publică şi amenajarea teritoriului cu unanimitate de voturi au hotărât, să propună plenului Camerei Deputaţilor, spre dezbatere şi adoptare, Raportul de respingere a proiectului de Lege pentru modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura pentru faptul că trecerea din proprietatea publică în proprietatea privată a statului se face prin hotărâre a Guvernului, în cazul de faţă.
Proiectul de Lege pentru modificarea şi completarea Ordonanţei de urgenţă a Guvernului nr.23/2008 privind pescuitul şi acvacultura face parte din categoria legilor organice, potrivit prevederilor art.73 din Constituţia României, republicată.

         PREŞEDINTE,

                     VICEPREŞEDINTE,

            

     Nini SĂPUNARU                                       Laurenţiu NISTOR



  SECRETAR,                                          SECRETAR,
                   Costel ŞOPTICĂ                                      Radu BABUŞ
Consilier parlamentar ,                                                                                                            Consilier parlamentar,

 Ioana Goţa                                                                                                                                   Nicoleta Toma

